Α.Σ. Καστοριά 1980

Ο Αθλητικός Σύλλογος Καστοριά 1980 είναι ελληνικό αθλητικό σωματείο το οποίο εδρεύει στην Καστοριά. Ιδρύθηκε στις 6 Αυγούστου 1963 ως Αθλητικός Γυμναστικός Σύλλογος Καστοριά. Χρώματα του αποτελούν το κόκκινο, το κίτρινο και το λευκό. Χρησιμοποιεί ως αγωνιστική έδρα το Δημοτικό Στάδιο Καστοριάς.

Αποτελεί το πρώτο ποδοσφαιρικό σωματείο εκτός Αθηνών και Θεσσαλονίκης που κατέκτησε το Κύπελλο Ελλάδας (ακολούθησαν μόνο η Α.Ε. Λάρισας το 1984–1985 και το 2006–2007 και ο Ο.Φ.Η. το 1986–1987), συγκεκριμένα την Κυριακή 25 Μαΐου 1980, επικρατώντας στον τελικό έναντι του Ηρακλή Θεσσαλονίκης με σκορ 5-2, κατά την 38η διεξαγωγή του θεσμού.

 Ιστορία 
 Α.Γ.Σ. Καστοριά (1963–2018) 
Ο Αθλητικός Γυμναστικός Σύλλογος Καστοριά ιδρύθηκε στις 6 Αυγούστου 1963 με τη συγχώνευση τριών ομάδων της Καστοριάς, του Ατρομήτου (ιδρύθηκε το 1928) και των Άρη και Ορεστιάδας (και οι δύο ιδρυθείσες στις αρχές της δεκαετίας 1930).  Η ομάδα (φέροντας ακόμη την επωνυμία του Άρη), αναδείχθηκε πρωταθλήτρια της σεζόν 1963–1964, ανήλθε και αγωνίστηκε στην Β΄ Εθνική. Διατηρώντας το όνομα του Άρη Καστοριάς αγωνίστηκε ως και την περίοδο 1965–1966, υιοθετώντας στη συνέχεια την επωνυμία «Α.Γ.Σ. Καστοριά» (φέροντας τον αριθμό μητρώου Ε.Π.Ο. 423 του Άρη). 

Ο Α.Γ.Σ. Καστοριά ξεκίνησε από τη Β΄ Εθνική και το 1974 ανέβηκε στην Α΄ Εθνική. Κέρδισε για πρώτη φορά την άνοδο του στην Α΄ Εθνική την αγωνιστική περίοδο 1973–1974, όταν τερμάτισε πρώτος στον Γ΄ Όμιλο της Β΄ Εθνικής. Την πρώτη νίκη του στην Α΄ Εθνική την σημείωσε με την έναρξη του πρωταθλήματος της επόμενης χρονιάς στις 29 Σεπτεμβρίου 1974, όταν κέρδισε τον επίσης νεοφώτιστο Π.Α.Σ. Γιάννενα με σκορ 1–0 και με γκολ του Ανέστη Αφεντουλίδη.

Ενδοξότερη στιγμή στην ιστορία του Α.Γ.Σ. Καστοριά αποτελεί η 25η Μαΐου 1980 και ο τελικός Κυπέλλου Ελλάδας εκείνης της σεζόν, που διεξήχθη στο Στάδιο «Νίκος Γκούμας» στη Νέα Φιλαδέλφεια της Αττικής. Ο Α.Γ.Σ. Καστοριά έφτασε ως εκεί, έχοντας μετά από αήττητη πορεία αποκλείσει κατά σειρά τον Εθνικό Πειραιώς, τον Α.Ο. Καβάλας, τον Ολυμπιακό Λουτρακίου, την Α.Ε. Λάρισας και στα ημιτελικά τον Μακεδονικό Νεάπολης. Στον τελικό αν και αουτσάιντερ, κατόρθωσε να κατακτήσει ως πρώτη επαρχιακή ομάδα το τρόπαιο συντρίβοντας τον πολύ ισχυρό τότε Ηρακλή Θεσσαλονίκης με το εντυπωσιακό 5–2 και με μεγάλο πρωταγωνιστή τον Τάκη Τσιρώνη, που σημείωσε τρία από τα πέντε τέρματα της ομάδας.

Λίγες μέρες αργότερα, στις 29 Μαΐου 1980 αγωνίστηκε στον τελικό του 1ου Σούπερ Καπ Ελλάδας κόντρα στον πρωταθλητή Ολυμπιακό Πειραιώς, από τον οποίο ηττήθηκε με 4–3 σε έναν αγώνα που διεξήχθη στο Στάδιο «Γεώργιος Καραϊσκάκης» στον Πειραιά. Το καλοκαίρι του 1996 ο σύλλογος επέστρεψε στην Α' Εθνική επί προεδρίας Τάκη Κρανιά, αλλά υποβιβάστηκε αμέσως. Ήταν η τελευταία του παρουσία στα μεγάλα σαλόνια.

Το 2012 η ομάδα του Α.Γ.Σ. Καστοριά υποβιβάστηκε στην Α΄ Κατηγορία Ε.Π.Σ. Καστοριάς έπειτα από σχεδόν 50 χρόνια παρουσίας στις εθνικές κατηγορίες. Η ομάδα του Α.Γ.Σ. Καστοριά αγωνίστηκε στην Α΄ Κατηγορία Ε.Π.Σ. Καστοριάς και στην Γ΄ Εθνική μέχρι και το 2018.

Την περίοδο 2017–2018 υποβιβάστηκε από τη Γ΄ Εθνική καθώς αποσύρθηκε πριν την ολοκλήρωση τους πρωταθλήματος, λόγω οικονομικών δυσχερειών. Τον Αύγουστο του 2018 ανέλαβε νέα διοίκηση και παρά τις υποσχέσεις της και τις εξαγγελίες της, για την επιστροφή της ομάδας στις ανώτερες κατηγορίες, δεν κατάφερε την αγωνιστική περίοδο 2018–2019 να λάβει μέρος η ομάδα στις διοργανώσεις της Ε.Π.Σ. Καστοριάς.

 Α.Γ.Σ. Νέα Καστοριά Καστοριάς (2019–2023) 
Ο Αθλητικός Γυμναστικός Σύλλογος Νέα Καστοριά Καστοριάς (αριθμός μητρώου Ε.Π.Ο. 6650) ιδρύθηκε το 2019. Αγωνιζόταν στις διοργανώσεις της Ε.Π.Σ. Καστοριάς μέχρι το 2023 όταν αδρανοποιήθηκε ο ποδοσφαιρικός σύλλογος.

 Α.Σ. Καστοριά 1980 (2021–Σήμερα) 
Το 2021 και κατόπιν σχετικής απόφασης της εκτελεστικής επιτροπής της Ε.Π.Σ Καστοριάς, ο Α.Γ.Σ. Καστοριά (αριθμός μητρώου Ε.Π.Ο. 423) διαγράφηκε και επίσημα από τα μητρώα της Ε.Π.Ο.. Το καλοκαίρι του 2021 ανακοινώθηκε ότι σε συμπόρευση με παλιούς παράγοντες και φίλους του Α.Γ.Σ. Καστοριά, ο Α.Σ. Μέγας Αλέξανδρος Καλλιθέας θα μετονομαστεί σε «Αθλητικός Σύλλογος Καστοριά 1980» (φέροντας τον αριθμό μητρώου Ε.Π.Ο. 5376 του Α.Σ. Μέγας Αλέξανδρος Καλλιθέας), με σκοπό τη συνέχεια του εμβλήματος και της ιστορίας της ομάδας και πως η νέα ομάδα θα αγωνίζεται στην Α΄ Κατηγορία Ε.Π.Σ. Καστοριάς τη σεζόν 2021–2022. Τερμάτισε στην 1η θέση του πρωταθλήματος Ε.Π.Σ. Καστοριάς και παράλληλα απέκτησε δικαίωμα συμμετοχής στο ειδικό πρωτάθλημα ανόδου στο οποίο τερμάτισε στην 3η θέση παίρνοντας την άνοδο στη Γ΄ Εθνική της σεζόν 2022–2023. Στην Γ΄ Εθνική την πρώτη σεζόν (2022–2023) σώθηκε με δυσκολία, ενώ την επόμενη (2023–2024) υποβιβάστηκε στην Α΄ Κατηγορία Ε.Π.Σ. Καστοριάς μετά από 2 χρόνια, πληρώνοντας την κακή απόδοση στα εντός έδρας παιχνίδια.

Κατέκτησε άμεσα το Πρωτάθλημα της Ε.Π.Σ. Καστοριάς τη σεζόν 2024–2025 και συμμετείχε στο ειδικό πρωτάθλημα ανόδου για την επιστροφή στην Γ΄ Εθνική, αλλά τελικά δεν κατάφερε την άνοδο, αφού τερμάτισε στην τελευταία θέση σε ένα σύνολο 6 ομάδων πετυχαίνοντας μόνο μια νίκη εντός έδρας και χάνοντας όλα τα παιχνίδια εκτός.

 Έμβλημα – Xρώματα 
Στο λογότυπο του απεικονίζεται ο κάστορας. Τα χρώματα του είναι το κόκκινο, το κίτρινο και το λευκό.

 Εξέλιξη του εμβλήματος 

 Προσωνύμιο 
Το προσωνύμιο της ομάδας είναι «Γουναράδες» λόγω της μεγάλης παραγωγής και εμπορίας γούνας που υπήρχε παλιότερα στην Καστοριά.

 Αγωνιστική πορεία (1963–Σήμερα) 
 Α.Γ.Σ. Καστοριά (1963–2018) 
 ΑγωνιστικήΠερίοδος Πρωτάθλημα Βαθμίδα Σημείωση 1963–1964 Β΄ Εθνική 2η Παραμονή 1964–1965 Παραμονή 1965–1966 Παραμονή 1966–1967 Παραμονή 1967–1968 Παραμονή 1967–1969 Παραμονή 1969–1970 Παραμονή 1970–1971 Παραμονή 1971–1972 Παραμονή 1972–1973 Παραμονή 1973–1974 Πρωτάθλημα 1974–1975 Α΄ Εθνική 1η Παραμονή 1975–1976 Παραμονή 1976–1977 Παραμονή 1977–1978 Παραμονή 1978–1979 Παραμονή 1978–1980 Παραμονή 1980–1981 Παραμονή 1981–1982 Παραμονή 1982–1983 Υποβιβασμός 1983–1984 Β΄ Εθνική 2η Παραμονή 1984–1985 Παραμονή 1985–1986 Παραμονή 1986–1987 Παραμονή 1987–1988 Παραμονή 1988–1989 Παραμονή 1989–1990 Παραμονή 1990–1991 Παραμονή 1991–1992 Υποβιβασμός 1992–1993 Γ΄ Εθνική 3η Παραμονή 1993–1994 Παραμονή 1994–1995 Πρωτάθλημα 1995–1996 Β΄ Εθνική 2η Άνοδος 1996–1997 Α΄ Εθνική 1η Υποβιβασμός 1997–1998 Β΄ Εθνική 2η Υποβιβασμός 1998–1999 Γ΄ Εθνική 3η Υποβιβασμός 1999–2000 Δ΄ Εθνική 4η Παραμονή 2000–2001 Παραμονή 2001–2002 Άνοδος 2002–2003 Γ΄ Εθνική 3η Παραμονή 2003–2004 Πρωτάθλημα 2004–2005 Β΄ Εθνική 2η Παραμονή 2005–2006 Παραμονή 2006–2007 Παραμονή 2007–2008 Παραμονή 2008–2009 Υποβιβασμός 2009–2010 Γ΄ Εθνική 3η Υποβιβασμός 2010–2011 Δ΄ Εθνική 4η Παραμονή 2011–2012 Υποβιβασμός 2012–2013 Α΄ Κατηγορία Ε.Π.Σ. Καστοριάς 5η Πρωτάθλημα Πρωτάθλημα Πρωταθλητριών Ε.Π.Σ. Άνοδος 2013–2014 Γ΄ Εθνική Ερασιτεχνική 3η Παραμονή 2014–2015 Υποβιβασμός 2015–2016 Α΄ Κατηγορία Ε.Π.Σ. Καστοριάς 4η Παραμονή 2016–2017 Πρωτάθλημα  2017–2018 Γ΄ Εθνική Ερασιτεχνική 3η Υποβιβασμός

 Α.Γ.Σ. Νέα Καστοριά Καστοριάς (2019–2021) 
 ΑγωνιστικήΠερίοδος Πρωτάθλημα Βαθμίδα Σημείωση 2019–2020 Β΄ Κατηγορία Ε.Π.Σ. Καστοριάς 6η Παραμονή 2020–2021 Παραμονή 

 Α.Σ. Καστοριά 1980 (2021–Σήμερα) 
 ΑγωνιστικήΠερίοδος Πρωτάθλημα Βαθμίδα Σημείωση 2021–2022 Α΄ Κατηγορία Ε.Π.Σ. Καστοριάς 4η Πρωτάθλημα Πρωτάθλημα Πρωταθλητριών Ε.Π.Σ. Άνοδος 2022–2023 Γ΄ Εθνική Ερασιτεχνική 3η Παραμονή 2023–2024 Υποβιβασμός 2024–2025 Α΄ Κατηγορία Ε.Π.Σ. Καστοριάς 4η Πρωτάθλημα Πρωτάθλημα Πρωταθλητριών Ε.Π.Σ. 7η θέση  2025–2026 Α΄ Κατηγορία Ε.Π.Σ. Καστοριάς 

 Στατιστικά 
 Πρώτοι σε συμμετοχές 
 Λάζαρος Αλεξιάδης: 401 συμμετοχές
 Γιώργος Παράσχος: 392 συμμετοχές
 Παύλος Σιάντσης: 381 συμμετοχές

 Πρώτοι scorers 
 Ανέστης Αφεντουλίδης: 82 γκολ
 Αλέκος Μοσχοφίδης: 47 γκολ
 Θωμάς Λιόλιος: 46 γκολ

 Τίτλοι 
 Α.Γ.Σ. Καστοριά 
 Κύπελλο Ελλάδας (1 Τίτλος): 1979–1980
 Β΄ Εθνική Κατηγορία (1 Τίτλος): 1973–1974
 Γ΄ Εθνική Κατηγορία (2 Τίτλοι): 1994–1995, 2003–2004
 Θερινό πρωτάθλημα Ο.Π.Α.Π. Β΄ Εθνικής Κατηγορίας (Βόρειος Όμιλος) (2 Τίτλοι): 1971, 1972
 Α΄ Κατηγορία Ε.Π.Σ. Καστοριάς (2 Τίτλοι): 2012–2013, 2016–2017
 Κύπελλο Ε.Π.Σ. Καστοριάς (3 Τίτλοι): 2000–2001, 2001–2002, 2016–2017

 Ερασιτέχνες Α.Γ.Σ. Καστοριάς 
  Κύπελλο Ε.Π.Σ. Βορειοδυτικής Μακεδονίας  (Φιναλίστ): 1975

 Α.Σ. Καστοριά 1980 
 Α΄ Κατηγορία Ε.Π.Σ. Καστοριάς (2 Τίτλοι): 2021–2022, 2024–2025
 Κύπελλο Ε.Π.Σ. Καστοριάς (2 Τίτλοι): 2022–2023, 2024–2025
 Super Cup Ε.Π.Σ. Καστοριάς (2 Τίτλοι): 2022, 2023

 Οικονομικά και ιδιοκτησιακό 
 Επωνυμία 
Η επωνυμία της Αθλητικής Ανώνυμης Εταιρείας (ΑΑΕ), απαραίτητης για τη συμμετοχή της ομάδας (ΠΑΕ) σε επαγγελματική ποδοσφαιρική κατηγορία, έχει αλλάξει με το πέρασμα των χρόνων ως ακολούθως:

 «Π.Α.Ε. Καστοριά» (1979–1999)
 «Α.Γ.Σ. Καστοριάς «Καστοριά» Π.Α.Ε.» (2002–2010)

 Αξιομνημόνευτοι ποδοσφαιριστές 
 Νίκος Σαργκάνης
 Αλέκος Αλεξιάδης
 Δημήτρης Αργυρός
 Αντώνης Μήνου
 Γιώργος Παράσχος
 Λάκης Σημαιοφορίδης
 Ανέστης Αφεντουλίδης
 Τάκης Τσιρώνης
 Παύλος Σιάντσης
 Γιώτης Παπαδημητρίου
 Αλέκος Μοσχοφίδης
 Αργύρης Παύλου
 Χρήστος Κεσίδης
 Άρης Μπλιγουράς
 Λάζαρος Αλεξιάδης
 Μάρκος Γιάντσης
 Χρήστος Παπέτας
 Κυριάκος Καραταΐδης
 Μηνάς Χατζίδης
 Γρηγόρης Παπαβασιλείου
 Γιάννης Δίντσικος
 Ανδρέας Βοϊτσίδης
 Θωμάς Λιόλιος
 Παναγιώτης Κοϊβέρογλου
 Δημήτρης Νόλης
 Βασίλης Ξάνθης
 Αχιλλέας Ζαφειρίου
 Πέτρος Ζουρούδης
 Δημήτρης Καπετανόπουλος
 Γιάννης Συμεωνίδης
 Περήφανος Παύλος
 Νίκος Σουλτανίδης
 Νίκος Λαζαρίδης
 Σωτήρης Λυμπερόπουλος
 Ηλίας Σολάκης

 Οι αγώνες στις Ευρωπαϊκές Διοργανώσεις 
 Σεζόν Κύπελλο Φάση Αντίπαλος Εντός Εκτός  1980–1981 Κυπελλούχων  Α΄ Γύρος  Ντιναμό Τιφλίδας <center>0–0 <center>0–2

 Παραπομπές 

 Πηγές 
 ΕΤ Sports, 25 Φεβρουαρίου 2008, σελ. 9.
 Η ΜΕΓΑΛΥΤΕΡΗ ερασιτεχνική ομάδα | Ταξίδια στα τοπικά
 Εικόνες και Μνήμες του Καστοριανού Ποδοσφαίρου (1963-1974), Σειρά Α, Τόμος 1, Ιωσήφ-Λάζαρος Χατζητιμοθέου - Παναγιώτης Μπάτος, Εκδότης: Ορίζοντες, Σελίδες: 533, ISBN: 978-618-81099-0-2

 Εξωτερικοί σύνδεσμοι 


*
Κατηγορία:Αθλητικοί σύλλογοι Καστοριάς
Κατηγορία:Ιδρύσεις αθλητικών συλλόγων το 1963
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1963